פיגועי טרור נגד ישראלים בישראל ובשטחים ב-2017

זוהי רשימת פיגועי טרור נגד ישראלים שהתרחשו במדינת ישראל ובשטחים בשנת 2017. ערכים מורחבים – גל הטרור הפלסטיני (2015–2016), מהומות הר הבית (2017) בשנים 2015 ו-2016, בעיקר החל מראש השנה ה'תשע"ו פרץ גל טרור פלסטיני נגד ישראל שהתבטא בפיגועים רבים מצד מחבלים ספונטניים, שפעלו לעיתים ללא שייכות ארגונית או חברות בארגון טרור גדול. רוב הפיגועים היו פיגועי יידוי אבנים, יידוי בקבוקי תבערה, פיגועי דקירה ופיגועי דריסה. אך הקשים שבהם כללו גם פיגועי ירי. בגל טרור זה נרצחו 43 ישראלים ונפצעו מאות. כ-270 מחבלים ערבים (פלסטינים, מהם תושבי מזרח ירושלים ואף ערביי ישראל) נהרגו על ידי כוחות הביטחון של ישראל, או על ידי אזרחים, רובם תוך כדי ביצוע פיגוע. כמות הפיגועים דעכה באופן משמעותי במחצית השנייה של שנת 2016 וגברה בתחילת שנת 2017. ביולי 2017, בעקבות הפיגוע בהר הבית, הוגבלה כניסת מתפללים מוסלמים להר, והוצבו גלאי מתכות בכניסה אליו. מהלך זה הוביל להסלמה, שהתבטאה במהומות בהר הבית ובירושלים ואף עלייה בכמות הפיגועים. גלאי המתכות הוסרו ב-26 ביולי.      פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו מקנדה.   3 בינואר – פיגוע הירי בעיר התחתית בחיפה (2017): מחמד שינאוי ערבי-ישראלי תושב שכונת חליסה שבחיפה רצח את גיא כפרי ופצע את הרב יחיאל אילוז באורח קשה על רקע לאומני, אחרי מצוד ממושך המחבל נעצר. באותו יום התרחשה דריסה ליד מחסום צפונית לג'נין. רוכב קטנוע דרס לוחם ולוחמת מג"ב ופצע אותם קל-בינוני. רוכב הקטנוע ואדם שישב מאחוריו נפצעו בינוני-קשה.   8 בינואר – פיגוע הדריסה בטיילת ארמון הנציב: מחבל פלסטיני דרס למוות באמצעות משאית 4 חיילי צה"ל ופצע עוד 13 בטיילת ארמון הנציב ואז נהרג.   17 בינואר – מחבל פלסטיני ניסה לדקור חייל במחסום 104 ליד טולכרם ונהרג.   25 בינואר – מחבל חמוש בסכין ניסה לדרוס חיילים ליד תחנת דלק בכוכב יעקב. המחבל נורה ונהרג ללא נפגעים. מספר שעות לאחר מכן התרחש ניסיון פיגוע ירי בעוקף עאבוד (כביש 465) בכניסה לחלמיש שבהרי בנימין. המחבל נורה ונפצע אנוש, גם באירוע הזה אין נפגעים. באותו הלילה במהלך פעילות מבצעית בג'נין בוצע ירי ונזרקו מטענים לעבר הלוחמים, כתוצאה מכך נפצע לוחם באורח קל-בינוני ופונה לבית החולים להמשך טיפול רפואי.   2 בפברואר – התרחש פיגוע דריסה ליד היישוב אדם (גבע בנימין) שמועצה אזורית מטה בנימין. ערביה-ישראלית נהגה בכלי רכב והתנגשה ברכב משטרתי ופצעה קל שניים מיושביו ומאבטח שעמד בסמוך. מתחקור שביצעו כוחות הביטחון עולה שהאישה התכוונה לבצע פיגוע במקום וכי לא מדובר בתאונת דרכים.   9 בפברואר – התרחש פיגוע משולב בירי ודקירות בשוק העירוני בפתח תקווה: מחבל פלסטיני פתח בירי לעבר אוטובוס בשוק ודקר מספר בני אדם סמוך למספרה ופצע בסך הכל 7 אנשים במצב קל ובינוני. אזרחים השתלטו על המחבל והוא הועבר לידי המשטרה.   27 בפברואר – בשעות הלילה, בוצע ירי לעבר כוח צה"ל, שביצע פעילות מבצעית בסמוך לאפרת. חייל אחד מהכוח נפצע וטופל במקום. בוצעו סריקות אחר המחבל היורה.   1 במרץ – מחבל פלסטיני חדר לבית בחוות מור, ליד ההתנחלות טנא עומרים שבדרום הר חברון ודקר אזרח ישראלי באורח קל. כלבת השמירה של האזרח נשכה את המחבל בתגובה והאזרח לקח את אקדחו וירה במחבל למוות. 8 במרץ – מחבלת פלסטינית בת 50 ניסתה לדקור שוטרי מג"ב ברחוב הגיא שבעיר העתיקה בירושלים. היא נורתה לפני שהצליחה לפגוע באיש ונהרגה במקום. 13 במרץ – התרחש פיגוע דקירה בשער האריות בירושלים מחבל דקר שני שוטרי מג"ב ופצע אותם באורח בינוני. המחבל נורה למוות.   1 באפריל – מחבל פלסטיני בן 17 ביצע פיגוע דקירה ברחוב שער הגיא בירושלים. הוא פצע קל עד בינוני 3 בני אדם לפני שנורה למוות בידי שוטרי מג"ב.   6 באפריל – בפיגוע דריסה שבוצע על ידי מחבל פלסטיני תושב סילואד נדרס למוות לוחם גולני ונפצע חייל נוסף. המחבל נתפס והועבר לחקירת כוחות הביטחון.   14 באפריל – פיגוע הדקירה ברכבת הקלה בירושלים: מחבל ערבי ממזרח ירושלים דקר ורצח אזרחית בריטית בת 21. שני אזרחים שנאבקו במחבל נחבלו קלות. המחבל נעצר והועבר לחקירת כוחות הביטחון.   19 באפריל – מחבל פלסטיני ביצע פיגוע דריסה בגוש עציון. ישראלי נפצע קל, המחבל נורה ונפצע אנושות, ומאוחר יותר מת מפצעיו. 23 באפריל – מחבל פלסטיני בן 18 ביצע פיגוע דקירה בטיילת בתל אביב. הוא דקר 4 אזרחים ישראלים ופצע אותם קל, בטרם נעצר על ידי משטרת ישראל. הפלסטיני נכנס לישראל במסגרת סיור שנועד לקדם שלום ודו-קיום.   24 באפריל – מחבלת פלסטינית ביצעה פיגוע דקירה במחסום קלנדיה ופצעה חיילת ישראלית באורח קל. שוטרים ומאבטחים שהיו במקום השתלטו עליה. 7 במאי – מחבלת ערבייה ניסתה לבצע פיגוע דקירה בשער שכם בירושלים, שוטרי מג"ב ירו בה והרגו אותה. 13 במאי – מחבל ביצע פיגוע דקירה בשער האריות בירושלים. הוא פצע 2 שוטרים באורח בינוני וקל, ונהרג במקום.   18 במאי – באזור חווארה מחבלים פלסטיניים רגמו באבנים מכונית של אזרח ישראלי תושב איתמר וניסו לבצע בו לינץ'. אמבולנס של הסהר האדום הפלסטיני חסם את המכונית של הישראלי וניסה למנוע ממנו להימלט. בתגובה, ירה הישראלי, בהתחלה באוויר, ולאחר מכן לעבר מיידי האבנים. מהירי נהרג אחד המחבלים ופלסטיני נוסף נפצע.   23 במאי – מחבל פלסטיני ביצע פיגוע דקירה בנתניה, ודקר שוטר ופצע אותו קל. המחבל נורה ונפצע קשה וכעבור כמה ימים מת מפצעיו.   28 במאי – רצח מיכל חלימי: מחבל פלסטיני רצח את מיכל חלימי שחזרה מביקורת הריון בקופת חולים, בחולות ראשון לציון, גופתה נמצאה רק כחודשיים לאחר מכן בתאריך 24 ביולי וכעבור זמן הודה המחבל ברצח על רקע לאומני. 1 ביוני – מחבלת ערבייה ניסתה לבצע פיגוע דקירה סמוך למבוא דותן, חייל אחד נפצע באורח קל, המחבלת נורתה ופונתה לבית החולים במצב קשה.   16 ביוני – הפיגוע המשולב בשער שכם: 3 מחבלים ערביים ביצעו פיגוע משולב בירושלים, באזור שער שכם. הפיגוע כלל ירי מתת-מקלע קרלו ודקירות. בפיגוע נרצחה שוטרת מג"ב ונפצעו 5 בני אדם, שלושת המחבלים, תושבי דיר אבו משעל שבהרי בנימין, נורו למוות בידי כוחות המשטרה. ארגוני הטרור המדינה האסלאמית, חמאס והחזית העממית לשחרור פלסטין לקחו אחריות על הפיגוע. מאוחר יותר התרחש ניסיון פיגוע דקירה באלון שבות, אזרח נפצע קל והמחבל נעצר.   20 ביוני – התרחש ניסיון פיגוע דקירה ב"כיכר אדם" סמוך לגבע בנימין. החיילים הרגו את המחבל.   10 ביולי – התרחש פיגוע דריסה בצומת ה-T בין תקוע למעלה עמוס שבגוש עציון: מחבל ניסה לדרוס ולדקור חיילים. חייל אחד נפצע באורח קל, המחבל נורה ונהרג.   14 ביולי – פיגוע הירי בהר הבית: 3 מחבלים ערבים-ישראלים פתחו באש לעבר שוטרים בהר הבית. שני שוטרים נרצחו ושוטר נוסף נפצע בינוני. שלושת המחבלים נהרגו.   18 ביולי – התרחש פיגוע דריסה בבית ענון צפונית לחברון. שלושה חיילים נפצעו באורח קל, המחבל נורה ונהרג.   20 ביולי – ניסיון פיגוע דקירה סמוך לתקוע: מחבל ערבי ניסה לדקור חיילת, נורה ונהרג. לא היו נפגעים באירוע.   21 ביולי – רצח בני משפחת סולומון בחלמיש: מחבל פלסטיני חדר להתנחלות חלמיש, רצח 3 ישראלים ופצע קשה אישה נוספת. המחבל נורה ונוטרל.   24 ביולי – התרחש פיגוע דקירה בפתח תקווה: נהג אגד כבן 40 נפצע מדקירות סמוך לתחנה המרכזית בפתח תקווה. הוא פונה לבית החולים בילינסון כשמצבו יציב. המחבל הדוקר, שוהה בלתי חוקי מקלקיליה, נוטרל על ידי עובד פיצרייה, נעצר והובא לחקירה.   28 ביולי – התרחש ניסיון פיגוע דקירה בצומת גוש עציון: מחבל נורה לאחר שרץ עם סכין לעבר כוח צה"ל שהיה מוצב בצומת גוש עציון. לא היו נפגעים באירוע, המחבל נורה למוות. 2 באוגוסט – התרחש פיגוע דקירה ביבנה: מחבל פלסטיני בן 19 דקר גבר כבן 43 בחזה ופצע אותו אנושות. הדוקר, תושב יטא שבדרום הר חברון, נעצר. עוד באותו יום סוכל פיגוע דקירה בצומת גוש עציון מדובר במחבלת מבית פאג'ר, שהתכוונה לבצע פיגוע דקירה, זוהתה והשליכה את הסכין על הרצפה לאחר נוהל מעצר חשוד. 12 באוגוסט – התרחש פיגוע דקירה סמוך לשער שכם בירושלים: מחבלת דקרה מאבטח במקום ופצעה אותו קלות, המחבלת נעצרה והועברה להמשך חקירת כוחות הביטחון.   19 באוגוסט – התרחש פיגוע דקירה בצומת תפוח בשומרון מחבל בן 17 מטולכרם דקר שוטר מג"ב ברגלו פצע אותו באורח קל. הכוחות פתחו באש והרגו את המחבל.   13 בספטמבר – התרחש ניסיון פיגוע דקירה סמוך לצומת אליאס שבקריית ארבע מחבל בן 15 ניסה לדקור חיילים, נורה ונוטרל על ידי החיילים ונפצע בינוני-קשה.   26 בספטמבר – פיגוע הירי בהר אדר: במהלך שעות הבוקר, מחבל פלסטיני, ירה ורצח 2 מאבטחים ושוטר מג"ב ופצע קשה את רכז הביטחון של היישוב. הפיגוע אירע בשער הבידוק לפועלים פלסטיניים ביישוב הר אדר מערבית לירושלים. המחבל, פלסטיני תושב בית סוריק ובעל היתר עבודה, ביצע את הפיגוע באקדח מטווח קצר. הוא נורה למוות בידי כוחות הביטחון.   4 באוקטובר – רצח ראובן שמרלינג: נמצאה גופתו של ראובן שמרלינג, בן 70 ואב לארבעה מאלקנה, במבנה באזור התעשייה כפר קאסם. גופתו נמצאה עם סימני אלימות עליה. ב-8 באוקטובר הותר לפרסום כי השב"כ עצר שני פלסטינים מקבטיה וכי הרקע לרצח לאומני ומדובר בפיגוע טרור.   18 באוקטובר – התרחש ניסיון פיגוע דקירה בגוש עציון. מחבל ניסה לדקור חיילים בצומת הגוש, נורה ונוטרל ללא נפגעים ישראלים.   20 באוקטובר – סוכל פיגוע דריסה גדול נגד חיילים באזור המרכז: תושב רמאללה בן 39 נעצר עם משאית גנובה בראשון לציון. בחקירתו אמר המחבל "רציתי לדרוס חיילים בגלל מה שאתם עושים באל אקצא".   17 בנובמבר – מחבל דרס שני אזרחים, סמוך לאפרת ובצומת גוש עציון. אחד מהם נפצע באורח קשה והשני קל. המחבל נורה ופונה לבית החולים במצב קשה מאוד.   30 בנובמבר – עשרות מתפרעים פלסטינים תקפו קבוצת נערים ישראלים שטיילו בשומרון. הם יידו אבנים על הנערים וחטפו אקדח של הורה מלווה. אחד ההורים המלווים, שחש בסכנת חיים לו ולנערים, ירה לעבר הפורעים הפלסטינים והרג אחד מהם. לאחר הירי נאלצו המטיילים היהודים להסתתר במערה. שני יהודים נפצעו בתקרית. מאוחר יותר נעצרו חלק מהפורעים הפלסטינים והוגשו נגד אחד מהם כתב אישום על תקיפה וניסיון לגרימת מוות בכוונה. המתנחלים שירו למוות בפלסטינים נחקרו, ובחקירה נקבע שהם פעלו במסגרת הגנה עצמית והתיק נגדם נסגר מחוסר אשמה.   30 בנובמבר – רצח רון קוקיא: באותו יום בערב דקרו מחבלים בדואים את החייל רון קוקיא, בן 20 בערד ששירת בנח"ל וחטפו את כלי נשקו. ב-4 בדצמבר הותר לפרסום שהשב"כ עצר שני בדואים ערביי ישראל בחשד לרצח החייל, והם הודו במעשה והסגירו את כלי הנשק שנגנב.   10 בדצמבר – מחבל פלסטיני ביצע פיגוע דקירה בתחנה המרכזית בירושלים ופצע קשה מאוד מאבטח. המחבל נעצר.   15 בדצמבר – מחבל פלסטיני ביצע פיגוע דקירה בכיכר איו"ש. המחבל, שהסתווה כעיתונאי, דקר לוחם מג"ב בגבו ופצע אותו באורח בינוני. לוחמי מג"ב השיבו אש וירו בו למוות. על גופו אותרה חגורת נפץ. בשנת 2017 נרצחו 17 ישראלים ותיירת בריטית אחת בפיגועי טרור פלסטיני שכוונו נגד מטרות ישראליות. מתוך 17 הישראלים שנרצחו: 7 מהם אזרחים, 6 מהם חיילי צה"ל, שני שוטרים במשטרת ישראל ושני שוטרי מג"ב. 169 ישראלים נוספים נפצעו. 28 מחבלים ערבים נהרגו, מהם 25 מחבלים פלסטינים ו-3 ערבים-ישראלים. בשנה זאת נעצרו 3,617 חשודים המעורבים באירועי טרור, מספר גבוה יותר משנת 2016.[דרוש מקור] השב"כ פרסם כי סוכלו על ידו תוכניות של 144 חוליות מחבלים שביקשו לבצע פיגועים בשנה זו.[דרוש מקור] גל הטרור הפלסטיני (2015–2016) מהומות הר הבית (2017) פיגועי טרור בישראל ב-2018 אחיה ראב"ד ויואב זיתון, "המחבל מחיפה החליט לרצוח לאחר שחברתו אמרה שהוא אוהב יהודים", באתר ynet, 30 בינואר 2017. יואב זיתון, עומרי אפרים וחסן שעלאן, לוחם ולוחמת מג"ב נפצעו בדריסה צפונית לג'נין, באתר ynet, 3 בינואר 2017 אלון חכמון, דנה סומברג, נועם אמיר, קרני אלדד, ‏פיגוע דריסה בשכונת ארמון הנציב, ארבעה חיילים נהרגו, באתר מעריב אונליין, 8 בינואר 2017 עדו בן פורת, תיעוד: חוסל מחבל שניסה לדקור חייל, באתר ערוץ 7, 17 בינואר 2017 נועה מגיד, פיגוע דריסה וניסיון דקירה בכוכב יעקב: המחבל חוסל במקום, באתר חדשות 0404‏,‏ 25 בינואר 2017. אלירן קרסנטי, ניסיון פיגוע ליד נווה צוף, המחבל נוטרל, באתר ערוץ 20, 25 בינואר 2017. יואב זיתון, אלישע בן קימון, אחיה ראב"ד ואליאור לוי, חייל נפצע קל-בינוני במהלך פעילות בג'נין, באתר ynet, 26 בינואר 2017 חופי עמוס ויוחאי עופר, פיגוע דריסה: מחבלת פצעה 3 בשער היישוב אדם, באתר nrg‏, 2 בפברואר 2017. נצחיה יעקב, 8 פצועים בפיגוע משולב בפתח תקווה, באתר ישראל היום, 9 בפברואר 2017 חייל נפצע קל מאוד מירי במהלך פעילות סמוך לאפרת, באתר ynet, 28 בפברואר 2017 מעריב אונליין, ‏ישראלי נפצע קל בפיגוע דקירה בדרום הר חברון - וירה במחבל, באתר מעריב אונליין, 1 במרץ 2017. רועי ינובסקי ואלישע בן קימון, טרור בירושלים: מחבלת ניסתה לדקור וחוסלה, באתר ynet, 8 במרץ 2016 משה שטיינמץ‏, פיגוע דקירה בירושלים: מחבל פצע בינוני שני שוטרי מג"ב ונורה למוות, באתר וואלה, 13 במרץ 2017 ניר דבורי ומשה נוסבאום, ‏פיגוע דקירה בירושלים: 3 נפצעו, באתר ‏מאקו‏, 1 באפריל 2017. שבתי בנדט, אמיר בוחבוט‏, הרוג ופצוע קל בפיגוע דריסה בצומת עפרה; המחבל נעצר, באתר וואלה, 6 באפריל 2017 אמרי סדן ומשה שטיינמץ‏, צעירה נהרגה בפיגוע דקירה ברכבת הקלה בירושלים; המחבל נעצר, באתר וואלה, 14 באפריל 2017. אלי רוטמן, ‏פיגוע דריסה בצומת גוש עציון; המחבל נורה בראשו, באתר כיכר השבת, 19 באפריל 2017 אלי סניור, איתי בלומנטל ויואב זיתון, פלסטיני דקר עוברי אורח בת"א. המשטרה: זה פיגוע, באתר ynet, 23 באפריל 2017. משה שטיינמץ‏, פיגוע דקירה במחסום קלנדיה: חיילת בת 25 נפצעה קל, המחבלת נעצרה, באתר וואלה, 24 באפריל 2017 ידיעה בחדשות 0404. ניר דבורי וברהנו טגניה, ‏י-ם: מחבלת ניסתה לדקור - וחוסלה, באתר ‏מאקו‏, 7 במאי 2017. דני אדינו אבבה, פיגוע דקירה בירושלים: שוטר נפצע בינוני, המחבל חוסל, באתר ynet, 13 במאי 2017. אלישע בן קימון ויואב זיתון, המתנחל שירה בפלסטיני: "ראיתי את המוות בעיניים", באתר ynet, 18 במאי 2017 אלישע בן קימון, אליאור לוי ויואב זיתון, תיעוד: ניסיון הלינץ' בשומרון, שהוביל לירי בפלסטיני, באתר ynet, 18 במאי 2017. רענן בן צור, הפיגוע בנתניה: "המחבל צעק 'אללה אכבר' ודקר", באתר ynet, 23 במאי 2017 מת מפצעיו המחבל שביצע שלשום פיגוע דקירה בנתניה, באתר ערוץ 7, 25 במאי 2017 כיכר השבת, ‏שומרון: מחבלת דקרה חייל צה"ל ונורתה, באתר כיכר השבת, 1 ביוני 2017 ניר חסון, שלושה מחבלים דקרו וירו בשתי זירות בעיר העתיקה, לוחמת מג״ב נהרגה, באתר הארץ, 16 ביוני 2017 משה שטיינמץ‏, פיגוע משולב בירושלים: 5 פצועים בהם אחת אנוש בשער שכם; המחבלים חוסלו, באתר וואלה, 16 ביוני 2017. ניר דבורי, ‏הפיגוע בירושלים: התארגנות מקומית, באתר ‏מאקו‏, 17 ביוני 2017; ליעד אוסמו ויואב זיתון, דאעש נטל אחריות על הפיגוע בי-ם, אך בצה"ל טוענים: "התארגנות מקומית", באתר ynet, 17 ביוני 2017. חדשות 2, ‏סוכל ניסיון פיגוע בגוש עציון, באתר ‏מאקו‏, 17 ביוני 2017 יוסי אלי ואור הלר, סוכל פיגוע דקירה סמוך לכיכר אדם; המחבל חוסל, באתר nana10‏, 20 ביוני 2017 אלישע בן קימון ויואב זיתון, חייל נפצע קל בפיגוע בגוש עציון, המחבל חוסל, באתר ynet, 10 ביולי 2017 אלון בן דוד, יוסי אלי ודורון הרמן, הפיגוע בהר הבית: שני שוטרים נפלו בעימות עם מחבלים מאום אל פאחם, באתר nana10‏, 14 ביולי 2017 אלישע בן קימון ויואב זיתון, פיגוע דריסה באזור חברון: חיילת וחייל נפצעו קל, המחבל חוסל, באתר ynet, 18 ביולי 2017. אלון חכמון, קרני אלדד, ‏ניסיון פיגוע דקירה סמוך לתקוע, המחבל חוסל, באתר מעריב אונליין, 20 ביולי 2017 שבתי בנדט ואמיר בוחבוט‏, פיגוע דקירה בחלמיש: שלושה נרצחו, אישה נוספת נפצעה; המחבל נוטרל, באתר וואלה, 21 ביולי 2017. אלון חכמון, ‏"הזמין שווארמה, שלף סכין ודקר": פיגוע דקירה בפתח תקווה, באתר מעריב אונליין, 24 ביולי 2017 אלישע בן קימון, אליאור לוי ויואב זיתון, סוכל פיגוע דקירה בצומת גוש עציון, באתר ynet, 28 ביולי 2017. אלי סניור, איתי בלומנטל, יואב זיתון ואליאור לוי, תיעוד מהסופרמרקט ביבנה: חיכה שהעובד יסתובב, ודקר אותו בגב, באתר ynet, 2 באוגוסט 2017. נועם אמיר, גוש עציון: נתפסה מחבלת שהתכוונה לבצע פיגוע דקירה, באתר ערוץ 20, 2 באוגוסט 2017 ניר חסון, פיגוע דקירה סמוך לשער שכם: אדם נפצע קל, באתר הארץ, 12 באוגוסט 2017 אליאור לוי, צומת תפוח: מחבל שלף סכין ונורה למוות, שוטר מג"ב נפצע קל מנתז ירי, באתר ynet, 19 באוגוסט 2017 יוחאי עופר וחופי עמוס, ניסיון פיגוע סמוך לקריית ארבע - אין נפגעים, באתר nrg משה שטיינמץ ואור רביד‏, 3 הרוגים ופצוע קשה בפיגוע ירי בהר אדר שליד ירושלים; המחבל נהרג, באתר וואלה, 26 בספטמבר 2017. רענן בן צור, אלישע בן קימון, אלי סניור וחסן שעלאן, נבדק חשד לרצח: גופת גבר אותרה בכפר קאסם, באתר ynet, 4 באוקטובר 2017 עופר חדד ורוני דניאל, ‏שב"כ: רצח ראובן שמרלינג - לאומני, באתר ‏מאקו‏, 8 באוקטובר 2017. אמיר בוחבוט‏, ניסיון פיגוע בגוש עציון: פלסטיני נורה; אין נפגעים נוספים, באתר וואלה, 18 באוקטובר 2017 מערכת ישראל היום, נמנע פיגוע דריסה בחיילים, באתר ישראל היום, 20 באוקטובר 2017. ניר דבורי, ‏פיגוע טרור בשתי זירות בגוש עציון: פצועים קשה וקל, באתר ‏מאקו‏, 17 בנובמבר 2017 אלישע בן קימון, אליאור לוי ויואב זיתון, ילדים הותקפו באבנים ליד שכם, פלסטיני נהרג מירי מאבטח, באתר ynet, 30 בנובמבר 2017, כיכר השבת, ‏שיחזור הלינץ' בשומרון: "הרב קיבל אבן בראש", באתר כיכר השבת, 30 בנובמבר 2017. הודעת דובר צה"ל, 18 בדצמבר 2017. מאיה הורודניצ'אנו ואמרי לוי סדן‏, "הגנה עצמית": נסגר התיק נגד מתנחלים שירו למוות בפלסטיני בטיול בקוסרה, באתר וואלה, 26 במרץ 2018. יואב זיתון, אילנה קוריאל, איתי בלומנטל וחסן שעלאן, הפיגוע בערד: שני תושבי הפזורה חשודים ברצח החייל, באתר ynet, 4 בדצמבר 2017. חזקי ברוך, פיגוע דקירה בבירה מאבטח נדקר בתחנה המרכזית, באתר ערוץ 7, 10 בדצמבר 2017. אמיר בוחבוט‏, פיגוע בכיכר איו"ש: שוטר נפצע קל; חשד שהמחבל נשא חגורת נפץ, באתר וואלה, 15 בדצמבר 2017, אלון חכמון, מעיין הרוני, ‏פיגוע הדקירה ברמאללה: המחבל אותר עם חגורת נפץ על גופו וחוסל, באתר מעריב אונליין, 15 בדצמבר 2017.